મારો ઈ.સી.જી. નૉર્મલ હતો. ફરીથી મને આવી નબળાઈનાઅ ઍટેક પછી ઊંઘ લાવવા માંડી. બે-ત્રણ કલાક સૂઈ જાઉં એટલે ફરીથી નૉર્મલ. કંઈ સમજણ પડતી ન હતી. એક તબીબ કહે કે, તમારી બ્લડપ્રેસરની દવા બદલીએ. દવાઓ બદલી – કોઈ અસર નહીં. બીજા તબીબે કહ્યું, તમે ઊભા થાઓ છો ત્યારે બ્લડપ્રેસર ઓછું થઈ જાય છે. ફરીથી દવાઓ બદલી, કોઈ અસર નહીં. મારી દીકરી વૈશાલી અમેરિકાથી આવી. ઍરપોર્ટ પર લેવા ગયો તો રાત્રિના અગિયાર વાગ્યે ફરીથી નબળાઈનો હુમલો. મને કહેવમાં આવ્યું કે પ્રદીપભાઈ, આ હૃદયની વાત નથી જ. તમને આવું થાય તો ઊંઘી જવાનું. કોઈ ચિંતા કરશો નહીં.’